wickkiey/tamil-wikipedia-chunked huggingface dataset:
# சரவாக் பிரதமர்

## சரவாக் முதலமைச்சர்கள் பட்டியல்

1963-ஆம் ஆண்டு தொடங்கி 2022-ஆம் ஆண்டு வரையிலான சரவாக் மாநிலத்தின் முதலமைச்சர்களின் பட்டியல் பின்வருமாறு:  
| # | தோற்றம் | பெயர் | பதவியில் | கட்சி | தேர்தல் | கூட்டத் தொடர் |
| --- | --- | --- | --- | --- | --- | --- |
| 1 | இஸ்டீபன் காலோங் நிங்கான்
*(Stephen Kalong Ningkan)*
<small>(1920–1997)</small> | <small>22 சூலை</small>
1963 | <small>23 செப்டம்பர்</small>
1966 | **சரவாக் கூட்டணி**
(சரவாக் தேசிய கட்சி) (SNAP) | 1963 சரவாக் தேர்தல் | – |
| 2 | தாவி சிலி
*(Tawi Sli)*
<small>(1912–1987)</small> | <small>23 செப்டம்பர்</small>
1966 | <small>7 சூலை</small>
1970 | **ஐக்கிய பாரம்பரிய பூமிபுத்ரா கட்சி (PESAKA)** | – | – |
| 3 | அப்துல் ரகுமான் யாக்கோப்
*(Abdul Rahman Ya'kub)*
(1928–2015) | <small>7 சூலை</small>
1970 | <small>26 மார்ச்</small>
1981 | **சரவாக் கூட்டணி**
(ஐக்கிய பாரம்பரிய பூமிபுத்ரா கட்சி) (BUMIPUTERA) | 1969 சரவாக் தேர்தல் | 8-ஆவது |
| **பாரிசான்**
(ஐக்கிய பாரம்பரிய பூமிபுத்ரா கட்சி) (PBB) | 1974 சரவாக் தேர்தல் | 9-ஆவது |  |  |  |  |
| 1979 சரவாக் தேர்தல் | 10-ஆவது |  |  |  |  |  |
| 4 | அப்துல் தாயிப் முகமட்
*(Abdul Taib Mahmud)*
<small>(1936–2024)</small> | <small>26 மார்ச்</small>
1981 | <small>28 பிப்ரவரி</small>
2014 | **பாரிசான்**
(ஐக்கிய பாரம்பரிய பூமிபுத்ரா கட்சி) (PBB) | – |  |
| 1983 சரவாக் தேர்தல் | 11-ஆவது |  |  |  |  |  |
| 1987 சரவாக் தேர்தல் | 12-ஆவது |  |  |  |  |  |
| 1991 சரவாக் தேர்தல் | 13-ஆவது |  |  |  |  |  |
| 1996 சரவாக் தேர்தல் | 14-ஆவது |  |  |  |  |  |
| 2001 சரவாக் தேர்தல் | 15-ஆவது |  |  |  |  |  |
| 2006 சரவாக் தேர்தல் | 16-ஆவது |  |  |  |  |  |
| 2011 சரவாக் தேர்தல் | 17-ஆவது |  |  |  |  |  |
| 5 | அட்னான் சாத்திம்
*(Adenan Satem)*
<small>(1944–2017)</small> | <small>1 மார்ச்</small>
2014 | <small>11 சனவரி</small>
2017 | **பாரிசான்**
(ஐக்கிய பாரம்பரிய பூமிபுத்ரா கட்சி) (PBB) | – |  |
| 2016 சரவாக் தேர்தல் | 18-ஆவது |  |  |  |  |  |
| 6 | அபாங் ஜொகாரி ஒப்பேங்
*(Abang Abdul Rahman Zohari Abang Openg)* | 2017 | 2022 | **பாரிசான்**
(ஐக்கிய பாரம்பரிய பூமிபுத்ரா கட்சி) (PBB) | – |  |
| **சரவாக் கட்சிகள் கூட்டணி (GPS)**
(ஐக்கிய பாரம்பரிய பூமிபுத்ரா கட்சி) (PBB) |  |  |  |  |  |  |
| 2021 சரவாக் தேர்தல் | 19-ஆவது | } |  |  |  |  |
# சரவாக் பிரதமர்

## சரவாக் பிரதமர்கள்

2022-ஆம் ஆண்டு தொடங்கி தற்போது வரையிலான சரவாக் மாநிலத்தின் பிரதமர்களின் பட்டியல் பின்வருமாறு:  
| # | தோற்றம் | பெயர் | பதவியில் | கட்சி | தேர்தல் | கூட்டத் தொடர் |  |
| --- | --- | --- | --- | --- | --- | --- | --- |
| (6) | அபாங் ஜொகாரி ஒப்பேங்
*(Abang Zohari Openg)* | 2022 | பதவியில் | **சரவாக் கட்சிகள் கூட்டணி (GPS)**
(ஐக்கிய பாரம்பரிய பூமிபுத்ரா கட்சி) (PBB) | – | 19-ஆவது | } |
# அகமது அலி கான்

**அகமது அலி கான்** (*Ahmed Ali Khan*) (பிறப்பு 4 மே 1977) இந்தியாவைச் சேர்ந்த ஒரு தொழிலதிபர் மற்றும் அரசியல்வாதி ஆவார். காங்கிரசு கட்சியின் சார்பாக ஆந்திரப்பிரதேச மாநிலம் கர்னூல் தொகுதியில் போட்டியிடும் வேட்பாளர் ஆவார். பொதுச் சேவைக்காக இவர் பிரபலமானவர்.
# அகமது அலி கான்

## ஆரம்ப கால வாழ்க்கை

அகமது அலி கான் கர்னூலில் வாழும் நல்ல தொழிலதிபர்களில் ஒருவராக விவரிக்கப்படுகிறார். ஆந்திரப் பிரதேசத்தின் கர்னூல் மாவட்டம் கர்னூலில் 1977 ஆம் ஆண்டு மே மாதம் 4 ஆம் தேதியன்று மெகமூத் அலி கானுக்குப் பிறந்தார். கர்னூல் உசுமானியா கல்லூரியில் 1998-99 ஆண்டு காலத்தில் வணிகவியலில் பி.காம் பட்டம் பெற்றார்.
# அகமது அலி கான்

## வணிக வாழ்க்கை

அகமது அலி கான் 1998 ஆம் ஆண்டு முதல் கர்னூல் எம்.எசு.ஏ. மோட்டார் நிறுவனத்தின் கொள்முதல் வியாபாரியாக இருந்து வந்தார். தற்போது எம்எசுஏ மோட்டார் நிறுவனத்தின் இயக்குநராக உள்ளார். எம்எசுஏ வணிகர் மற்றும் கமல் தொழில் நிறுவனம் எனப்படும் பிற வணிகங்களையும் இவர் வைத்திருக்கிறார்.
# பொன்முடி புதர் தவளை

**பொன்முடி புதர் தவளை** (*Raorchestes ponmudi-ரோர்செசுடசு பொன்முடி*) என்பது ராக்கோபோரிடே குடும்பத்தில் உள்ள ஒரு தவளை சிற்றினமாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படும் அகணிய உயிரி. இந்த பேரினத்தில் உள்ள மற்ற சிற்றினங்களைப் போலவே நேரடி வளர்ச்சியை உள்ளடக்கிய வாழ்க்கை சுழற்சியினைக் கொண்டுள்ளது. தலைப்பிரட்டை முட்டைக்குள் சிறிய தவளைகளாக உருவாகின்றன.
# பொன்முடி புதர் தவளை

## பரவல்

இதன் இயற்கையான வாழ்விடம் மிதவெப்பமண்டல அல்லது வெப்பமண்டல ஈரமான மலைக்காடுகள் ஆகும். இவை அச்சுறுத்தப்பட்ட மலைச்சூழ் வாழ்விடங்களாகும். இந்த தவளை முதன் முதலில் பொன்முடி மலையிலிருந்து விவரிக்கப்பட்டது. இதனால் இதன் சிற்றினப் பெயர் பொன்முடி எனப் பெயரிடப்பட்டது. ஆனால் இந்த சிற்றினம் தெற்கு மேற்குத் தொடர்ச்சி மலைகளுக்குள் பரவலான பரவலைக் கொண்டுள்ளது. கேரளாவில் வயநாடு, இடுக்கி மற்றும் திருவனந்தபுரம் மாவட்டங்களிலும், தமிழ்நாட்டில் வால்பாறையிலும் பதிவு செய்யப்பட்டுள்ளது. இந்தப் பேரினத்தில் இந்தச் சிற்றினம் கிட்டத்தட்ட 4 செ.மீ. அளவுள்ள ஆண்களைக் கொண்டதாகப் பதிவுசெய்யப்பட்டுள்ளது.
# அகத்தியமலை புதர் தவளை

**அகத்தியமலை புதர் தவளை்** (*Raorchestes agasthyaensis-ரோர்செசுடசு அகச்தெயென்சிசு*) என்பது இந்தியாவின் கேரளாவின் மேற்குத் தொடர்ச்சி மலைகளில், குறிப்பாக பொன்முடி மலைக்கு அருகிலுள்ள போனாக்காடு மற்றும் திருவனந்தபுரம் மற்றும் கொல்லம் மாவட்டங்களின் அருகிலுள்ள பகுதிகளில் காணப்படும் தவளை சிற்றினம் ஆகும். அகத்தியமலையில் இதன் வாழிட வகையின் பெயரால் சிற்றினம் பெயரிடப்பட்டது.
# அகத்தியமலை புதர் தவளை

## விளக்கம்

முதிர்ச்சியடைந்த தவளையின் உடல் நீளம் 18.04 முதல் 21.48 மி.மீ. தலை அகலம் தலை நீளத்தை விட பெரியது. மூக்கு கூர்மையானது, கண் நீளத்திற்குச் சமமான துணை; செவிப்பறை தனித்துவமானது. முன்கை, கையை விட சிறியது. பக்கவாட்டு தோல் விளிம்பு இல்லை. தொடை நீளத்திற்குச் சமமான கீழ்க்காலெலும்புடையது. கை மற்றும் கால்களில் முக்கியமாகக் காணப்படும் துணை எலும்பு முடிச்சு சிறியது; வட்டு நன்கு வளர்ந்த மற்றும் தனித்துவமானது.
# தொல்பொருட்கள்

, கிமு 1323]]
காலத்திய லம்மசு சிற்பம், கிமு 721–705, இலூவா அருங்காட்சியகம், பாரிஸ்]]
, ஆண்டு கிமு 1,100]]  
**தொல்பொருட்கள் அல்லது பழங்கால பொருட்கள்**, குறிப்பாக மத்தியதரைக் கடல் பகுதி நாகரிகங்களான பண்டைய எகிப்து, பண்டைய அண்மை கிழக்கு, பண்டைக் கிரேக்கம் மற்ற்லும் பண்டைய ரோம் பண்பாடுகளின் பாரம்பரியப் தொல்பொருட்கள், கற்காலங்களின் கலைப்பொருட்கள், ஆசியா மற்றும் பிற இடங்களின் நாகரிகங்களின் கலைப்பொருட்களும் இச்சொல்லால் குறிப்பிடலாம். பண்டைய கலைப்பொருட்களுக்கு அதிக மதிப்பைக் கொடுக்கும் தொல்பொருட்கள் இந்தியா, சீனா, மெசொ அமெரிக்காவிலும் காணப்படுகிறது. பழங்காலப் பொருட்களைப் படிக்கும் நபரை, அவற்றை சேகரிப்பதற்கு மாறாக, பெரும்பாலும் *பழங்காலக்காரர்* என்று அழைக்கப்படுகிறார்.
# தொல்பொருட்கள்

## வரையறை

பழங்கால பொருட்கள் என்ற சொல்லின் வரையறை எப்போதும் துல்லியமாக இருந்ததில்லை. மேலும் *அருங்காட்சியகம்*, "தொல்பொருட்கள் துறைகள்" போன்ற நிறுவன வரையறைகள் பெரும்பாலும் பிந்தைய காலங்களை உள்ளடக்கியது. ஆனால் சாதாரண பயன்பாட்டில் கோதிக் கலைப் பொருட்கள் 1700 ஆம் ஆண்டில் அவை பழங்காலப் பொருட்களாக விவரிக்கப்படாது. இருப்பினும் 1513 ஆம் ஆண்டு ஆங்கிலத்தில் இந்த வார்த்தை முதன்முதலில் கண்டுபிடிக்கப்பட்டதிலிருந்து பழங்காலப் பொருட்களுக்கான வரையறுக்கப்பட்ட நாள் பின்வாங்குகிறது. கலை அல்லாத கலைப்பொருட்கள் முந்தைய காலங்களை விட இப்போது பழங்கால பொருட்கள் என்று அழைக்கப்படுவது குறைவு. ஃபிரான்சிஸ் பேகன் 1605 இல் கீழ்கண்டவாறு எழுதினார்: "பழங்காலப் பொருட்கள் வரலாறு சிதைக்கப்பட்டவை, அல்லது காலத்தின் கப்பல் விபத்திலிருந்து சாதாரணமாகத் தப்பிய வரலாற்றின் சில எச்சங்கள்".  
கலை வர்த்தகம் இந்த சொல்லின் நவீன பயன்பாட்டை பிரதிபலிக்கிறது; கிறிஸ்டியின் "தொல்பொருட்கள் துறை", "நாகரிகத்தின் விடியலில் இருந்து இருண்ட காலம் வரை, மேற்கு ஐரோப்பாவில் இருந்து காஸ்பியன் கடல் வரை, எகிப்து, கிரீஸ், ரோம் மற்றும் பண்டைய அண்மை கிழக்கின் பண்பாடுகளைத் தழுவிய பொருள்களை உள்ளடக்கியது. போன்ஹாம்ஸ் இதே போன்ற ஒன்றைப் பயன்படுத்துகின்றனர். பழங்காலப் பொருட்களின் வரையறை: "... கிமு 4000 முதல் கிபி 12ஆம் நூற்றாண்டு வரை. புவியியல் ரீதியாக அவை பண்டைய எகிப்து, பண்டைய அண்மை கிழக்கு மற்றும் ஐரோப்பாவிலிருந்து தோன்றியவை. தொல்பொருளின் அதிகாரப் பூர்வமான காலம் குறித்து கலை, வரலாற்றின் துல்லியமான பிரிவுகளுடன் அக்கறை கொள்ளவில்லை. அவர்கள் பாதுகாக்க விரும்பும் அனைத்து வரலாற்று காலங்களுக்கும் இந்த வார்த்தையைப் பயன்படுத்துகின்றனர்.  
இந்த துல்லியமின்மையின் காரணமாக, முறையான கல்வி விவாதத்தில் இந்த சொல் அதிகம் பயன்படுத்தப்படுவதில்லை. இருப்பினும், இதையும் மற்ற விதிமுறைகளையும் தரப்படுத்துவதற்கான அண்மைய முயற்சி மேற்கொள்ளப்பட்டது. பெரும்பாலானவை, ஆனால் அனைத்தும் அல்ல, தொல்பொருள் ஆய்வுகளால் மீட்கப்பட்டுள்ளன. தொல்பொருள் ஆராய்ச்சியின் விளைவாக பொதுவாகக் கண்டுபிடிக்கப்படாத, ஏறக்குறைய முந்நூறு ஆண்டுகள் பழமையான, பொதுவாக மிகக் குறைவான பொருட்களை உள்ளடக்கிய பழங்காலப் பொருட்களுடன் ஒன்றுடன் ஒன்று இல்லை அல்லது ஒன்றும் இல்லை.
# தொல்பொருட்கள்

## சட்டவிரோத வர்த்தகம்

பழங்காலப் பொருட்களின் ஏற்றுமதியானது இப்போது அனைத்து நாடுகளிலும் சட்டத்தால் கடுமையாகக் கட்டுப்படுத்தப்படுகிறது. மேலும் 1970ஆம் ஆண்டில் யுனெஸ்கோ ஒப்பந்தம் மூலம் சட்டவிரோத இறக்குமதி, ஏற்றுமதி மற்றும் கலாச்சாரச் சொத்தின் உரிமையை மாற்றுவதைத் தடுத்தது. ஆனால் ஒரு பெரிய மற்றும் அதிகரித்து வரும் சட்டவிரோத பழங்கால பொருட்கள் வர்த்தகம் தொடர்கிறது. போலியான தொல்பொருட்கள் வணிகத்தால் இந்தத் துறை மேலும் சிக்கலுக்கு உள்படுகிறது.
# தொல்பொருட்கள்

## இதனையும் காண்க

- பண்டைய எகிப்தின் தொல்பொருட்கள்
- மெசொப்பொத்தேமியாவின் தொல்பொருட்கள்
# சந்திர பானு குப்தா

**சந்திர பானு குப்தா** (*Chandra Bhanu Gupta*) இந்தியாவின் உத்தரப்பிரதேச மாநில முதல்வராக மூன்று முறை பணியாற்றியுள்ளார். 1902 ஆம் ஆன்டு சூலை மாதம் 14 ஆம் நாளன்று இவர் பிறந்தார். 1970 ஆம் ஆண்டுகளில் இந்திய தேசிய காங்கிரசு மற்றும் ஜனதா கட்சியின் உறுப்பினராக இருந்தார். 1980 ஆம் ஆண்டு மார்ச்சு மாதம் பதினோராம் நாளன்று இவர் இறந்தார்.
# சந்திர பானு குப்தா

## ஆரம்ப கால வாழ்க்கை

அவர் 1902 ஆம் ஆண்டு அலிகார் மாவட்டத்தில் உள்ள அட்ரௌலி நகரத்தில் குப்தா பிறந்தார். 17 வயதில் இந்திய சுதந்திர இயக்கத்தில் சேர்ந்தார். ரௌலட் எதிர்ப்பு மசோதா சீதாபூரில் நடந்த ஆர்ப்பாட்டங்களில் பங்கேற்றார். 1929 ஆம் ஆண்டில் காங்கிரசு கட்சியின் லக்னோ நகரத் தலைவராக தேர்ந்தெடுக்கப்பட்டார். நிர்மல் சந்திர சதுர்வேதியிடம் தீவிரமாக ஆலோசனை பெற்று, நகரின் சமூக, கலாச்சார மற்றும் கல்வி வளர்ச்சிக்காக பல திட்டங்களை இவர் அறிமுகப்படுத்தினார்.
# சந்திர பானு குப்தா

## தேர்தல் அரசியல்

சந்திர பானு குப்தா 1952 ஆம் ஆண்டில் லக்னோ நகர கிழக்கில் இருந்து உ.பி சட்டமன்றத் தேர்தலில் தனது எதிராகப் போட்டியிட்ட ஜனசங்கப் போட்டியாளரைத் தோற்கடித்து வெற்றி பெற்றார். ஆனால் 1957 இல் அதே தொகுதியில் பொதுவுடமைக் கட்சியின் திரிலோகி சிங்கிடம் தோற்றார். பின்னர் அந்த சட்டமன்றத்தின் ஐந்தாண்டு கால ஆட்சியின் போதே இவர் முதலமைச்சரானார். இடைத்தேர்தலில் போட்டியிட்டு இவர் வெற்றி பெற்றிருக்கலாம் அல்லது எம்எல்சி ஆகியிருக்கலாம். ஆனால் 1962 இல் ராணிகேத் தெற்கு தொகுதியில் இருந்து எம்எல்ஏ ஆனார். 1967 மற்றும் 1969 தேர்தல்களில், இவர் ராணிகேட் சட்டமன்ற தொகுதியில் இருந்து தேர்ந்தெடுக்கப்பட்டார். 1970 ஆம் ஆண்டில், இந்திய தேசிய காங்கிரசு உறுப்பினராக இருந்த திரிபுவன் நாராயண் சிங்கின் உத்தரப் பிரதேசத்தின் முதல்வராக பதவியேற்கும் அவர் முயற்சியை ஆதரித்தார், ஆனால் அரசாங்கம் நீண்ட காலம் நீடிக்கவில்லை.
# மதுமாலா சட்டோபாத்யாயா

**மதுமாலா சட்டோபாத்யாயா** (**Madhumala Chattopadhyay**) (பிறப்பு: 16 மார்ச் 1961) ஒரு இந்திய மானுடவியலாளர் ஆவார். இவர் அந்தமான் மற்றும் நிக்கோபார் தீவுகளின் பழங்குடி மக்களின் மானுடவியலை ஆய்ந்து நிபுணத்துவம் பெற்றவர். 1991ல், மதுமாலா சட்டோபாத்யாயும் அவரது குழுவினரும் செண்டினல் மக்களுடன் அமைதியான தொடர்பை ஏற்படுத்திய முதல் வெளிநபர் ஆவார்.
# மதுமாலா சட்டோபாத்யாயா

## ஆரம்ப வாழ்க்கை மற்றும் கல்வி

மதுமாலா சட்டோபாத்யாய் மேற்கு வங்காளத்தின் கொல்கத்தாவின் புறநகர்ப் பகுதியான ஷிப்பூரில் வளர்ந்தார். இவரது தந்தை தென்கிழக்கு இரயில்வேயில் கணக்கு அதிகாரியாக இருந்தார். இவரது தாயார் ப்ரோனோட்டி சட்டோபாத்யாயா ஆவார். இவர் தனது பன்னிரண்டு வயதில் அந்தமான் தீவுகளின் பழங்குடியின மக்கள் மீது முதலில் ஆர்வம் காட்டினார்.  
அவர் ஷிப்பூரில் உள்ள பபானி பாலிகா வித்யாலயாவில் பட்டம் பெற்றார். பின்னர், கல்கத்தா பல்கலைக்கழகத்தில் மானுடவியலில் இளங்கலை அறிவியல் பட்டம் பெற்றார். அந்தமானின் ஆதிவாசிகளிடையே மரபணு ஆய்வு என்ற ஆய்வுக் கட்டுரையை எழுதினார். அந்தமான் தீவுகளின் பழங்குடியினர் குறித்து கள ஆய்வு செய்வதற்காக, இந்திய மானுடவியல் துறையில் முனைவர் ஆய்வுப் படிப்பிற்கு விண்ணப்பித்தார். சட்டோபாத்யாயா அந்தமான் பழங்குடியினர் பற்றிய தனது முனைவர் பட்டத்தைப் பெற்றார்.
# மதுமாலா சட்டோபாத்யாயா

## களப்பணி

மதுமாலா சட்டோபாத்யாய் அந்தமான் தீவுகளில் களப்பணி செய்ய அனுமதிக்கப்படுவதற்கு முன், இந்திய மானிடவியல் ஆய்வகம், அவரையும் அவரது பெற்றோரையும் தொடர்பு கொள்ளாத மக்களுடன் பணிபுரிவதால் ஏற்படும் ஆபத்துகளை அவர்கள் அறிந்திருப்பதாகவும், சட்டோபாத்யாயா காயமடைந்தாலோ அல்லது கொல்லப்பட்டாலோ அரசாங்கம் பொறுப்பேற்க மாட்டோம் என்பதை உறுதிப்படுத்தும் ஒப்பந்தங்களில் கையெழுத்திடுமாறு கோரியது. ஆராய்ச்சி செய்யும் போது. அவர் அந்தமான் மற்றும் நிக்கோபார் தீவுகளின் பல்வேறு பழங்குடியினரைப் பற்றி ஆறு ஆண்டுகள் ஆய்வு செய்தார். அவர் கடைசியாக 1999 இல் அந்தமானுக்குச் சென்றார்.[6]
# மதுமாலா சட்டோபாத்யாயா

## சென்டினல் மக்களுடன் தொடர்பு

4 சனவரி 1991 அன்று, அந்தமானின் சென்டினல் பழங்குடியினருடன் அமைதியான தொடர்பை ஏற்படுத்திய முதல் குழுவில் மதுமாலா சட்டோபாத்யாயா இருந்தார். சென்டினல் மக்களைத் தொடர்பு கொண்ட முதல் பெண் வெளிநாட்டவரும் இவரே. மதுமாலா சட்டோபாத்யாயா அந்த நேரத்தில் இந்திய மானுடவியல் ஆய்வில் ஒரு ஆராய்ச்சி கூட்டாளியாக இருந்தார். உள்ளூர் நிர்வாகத்தின் கப்பலான எம்வி தர்முகிலியின் ஆதரவுடன் அவர் வடக்கு சென்டினல் தீவுக்குச் சென்றார். அவர் 13 பேர் கொண்ட குழுவில் அங்கம் வகித்தார்.  
இக்குழு ஒரு சிறிய கப்பலில் வடக்கு சென்டினல் தீவை நோக்கிச் சென்று, தேங்காய்களை பரிசாக தண்ணீரில் இறக்கி சென்டினல் மக்களுடன் தொடர்பைத் துவக்கினார். வில், அம்புகள் ஏந்திய சென்டினல் மக்கள் சிலர் தேங்காய் சேகரிக்க தண்ணீருக்குள் வந்தனர். அணியில் தேங்காய் தீர்ந்து போகும் வரை இது மீண்டும் தொடர்ந்தது. அந்த நேரத்தில் அவர்கள் மீண்டும் வழங்குவதற்காக பிரதான கப்பலுக்குத் திரும்பினர். இரண்டாவது முறையாக சென்டினல் தீவை நோக்கி செல்கையில் ஒரு சென்டினல் பழங்குடி இளைஞன் மதுமாலா சட்டோபாத்யாயாவை நோக்கி அம்பு வீசினான். அப்போது ஒரு சென்டினல் பழங்குடிப் பெண் அவனது வில் மற்றும் அம்பை கீழே இறக்கினாள். இந்தத் தாக்குதலில் இருந்து சட்டோபாத்யாயா குழு பின்வாங்கியது. குழு மூன்றாவது முறையாக சென்டினல் தீவிற்கு திரும்பியபோது, மதுமாலா சட்டோபாத்யாயும் சக ஊழியர்களும் படகின் அருகே உள்ள தண்ணீரில் குதித்து, தீவுவாசிகளிடம் தேங்காய்களை நேரில் கொடுத்தனர். படக்குழு உறுப்பினர்களில் ஒருவர் தேங்காய்களை தீவுவாசிகளுக்கு வழங்குவதை புகைப்படம் எடுத்தார். அவை செய்தித்தாட்களில் பரவலாக பரப்பப்பட்டன.  
அதே ஆண்டு பிப்ரவரி 21 அன்று, ஒரு பெரிய குழு பழங்குடியினருடன் மற்றொரு வெற்றிகரமான தொடர்புக்கு வந்தது. சில சென்டினல் மக்கள் அவர்கள் நெருங்கி வருவதைக் கண்டு, வில், அம்புகள் ஏதும் இன்றி நிராயுதபாணியாக, அணியைச் சந்திக்கச் சென்றனர். சென்டினல் மக்களில் சிலர் இந்திய மானுடவியல் துறையின் கப்பலில் ஏறி தேங்காய்களை எடுத்துச் சென்றனர்.  
வடக்கு சென்டினல் தீவுக்கு வெளியாட்கள் அடிக்கடி வருகை தருவதால், பழங்குடியினர் நோய் தாக்கும் வாய்ப்பைக் காரணம் காட்டி, இந்திய அரசு பின்னர் எந்த ஒரு பயணத்தையும் தடை செய்தது.  
பல பத்தாண்டுகளுக்குப் பிறகு நேஷனல் ஜியோகிராஃபிக் உடனான நேர்காணலில், மதுமாலா சட்டோபாத்யாயா, சென்டினல் மக்களுடன் தொடர்புகொள்ளும் முயற்சிகளை ஊக்கப்படுத்தினார். "பழங்குடியினர் பல நூற்றாண்டுகளாக தீவுகளில் எந்த பிரச்சனையும் இல்லாமல் வாழ்கிறார்கள், அவர்கள் வெளியாட்களுடன் தொடர்பு கொண்ட பிறகு அவர்களின் பிரச்சனைகள் தொடங்கியது ... தீவுகளின் பழங்குடியினர் அவர்களை பாதுகாக்க வெளியாட்கள் தேவையில்லை. அவர்களுக்கு என்ன தேவை என்பதை அவர்களே அறிவர்.பிரித்தானிய இந்தியாவின் ஆட்சியின் போது அந்தமான் தீவுகளின் பழங்குடி மக்கள் பெரிதும் பாதிக்கப்பட்டனர் என்றும், அதே தவறை இந்தியர்கள் செய்யக்கூடாது என்றும், சென்டினல் மக்களை பெரிய உலகத்தில் இணைத்துக்கொள்ள முயற்சிக்கக்கூடாது என்றும் அவர் வாதிட்டார்.  
1991 இல், மதுமாலா சட்டோபாத்யாயா அந்தமானின் ஓன்கே பழங்குடியினரைத் தொடர்பு கொண்ட குழுவின் ஒரு பகுதியாக இருந்தார். இந்திய அரசாங்கம் ஓன்கே பழங்குடியினருடன் நட்புறவை ஏற்படுத்தியது.
# மதுமாலா சட்டோபாத்யாயா

## பிற்கால வாழ்க்கை

2015ஆம் ஆண்டு முதல் மதுமால சட்டோபாத்தியாயா இந்திய அரசின் சமூக நீதி மற்றும் அதிகாரமளித்தல் அமைச்சகத்தில் பணிபுரிந்து வருகிறார்.  
இந்திய அரசின் ஆணையை மீறி, சட்டவிரோதமாக சென்டினல் மக்களுக்கு கிறித்துவம் பற்றிய நற்செய்தி வழங்க வடக்கு சென்டினல் தீவுக்கு சென்ற அமெரிக்க கிறித்துவ மிசனரியைச் சேர்ந்த வெளிநாட்டவரான ஜான் சௌலான் என்பவரை சென்டினல் மக்கள் அம்பு, விற்களால் தாக்கிக் கொன்றனர். கிறித்துவ மிஷனரிகளின் இத்தகைய வேலைகளை மதுமாலா சட்டோபாத்தியாயா கடுமையாகக் கண்டித்தார்.
# மதுமாலா சட்டோபாத்யாயா

## இதனையும் காண்க

- செண்டினல் மக்கள்
- ஜாரவா பழங்குடியினர்
- ஒன்கே மக்கள்
- அந்தமானியப் பழங்குடிகள்
- இந்திய மானிடவியல் ஆய்வகம்
# திராங்கானு மாநில சட்டமன்றம்

**திராங்கானு மாநில சட்டமன்றம்** அல்லது **திராங்கானு சட்டப் பேரவை** (மலாய்: *Dewan Undangan Negeri Terengganu*; ஆங்கிலம்: *Terengganu State Legislative Assembly*; சீனம்: 登嘉楼州立法议会) என்பது மலேசியா, திராங்கானு மாநிலத்தின் சட்டப் பேரவையாகும்.  
மலேசியாவின் 13 மாநிலங்களில் ஒன்றான திராங்கானு மாநிலத்தில், சட்டங்களை இயற்றும் அல்லது சட்டங்களைத் திருத்தும் அவையாகும். திராங்கானு மாநிலச் சட்டமன்றம் 32 உறுப்பினர்களைக் கொண்டுள்ளது.  
திராங்கானு, கோலா திராங்கானு மாவட்டம், கோலா திராங்கானு, விசுமா டாருல் ஈமான், (*Wisma Darul Iman*) சட்டமன்ற வளாகத்தில் திராங்கானு மாநிலப் பேரவை கூடுகிறது.
# திராங்கானு மாநில சட்டமன்றம்

## பொது

திராங்கானு மாநில சட்டமன்றம் திராங்கானு மாநிலத்திற்குப் பொருத்தமான சட்டங்களை இயற்றுகிறது. ஒரு வருடத்திற்கு குறைந்த பட்சம் மூன்று அமர்வுகளை நடத்துகிறது. ஒவ்வோர் ஆண்டும் மார்ச் மற்றும் அக்டோபர் மாத இறுதியில் அல்லது நவம்பர் மாதத் தொடக்கத்தில் மாநில வரவு செலவு கணக்குகளைத் தாக்கல் செய்கிறது.  
திராங்கானு மாநில சட்டமன்றம் ஒரு நாடாளுமன்றத்தைப் போல இயங்குகிறது. திராங்கானு மாநில சட்டமன்றம், திராங்கானு மாநிலம் தொடர்பான சட்டங்களை நிறைவேற்றுகிறது. அதன் உறுப்பினர்கள் பொதுத் தேர்தல் அல்லது இடைத் தேர்தல் மூலமாகத் தேர்ந்தெடுக்கப் படுகின்றனர்.
# திராங்கானு மாநில சட்டமன்றம்

## பொது

### சட்டமன்ற உறுப்பினர் உரிமை

மலேசிய அரசியலமைப்பு சட்டத்தின் கீழ், பொதுப் புகார்கள் போன்ற தற்போதைய பிரச்சனைகளைச் சுதந்திரமாக விவாதிக்கச் சட்டமன்ற உறுப்பினர்களுக்கு உரிமைகள் வழங்கப்பட்டு உள்ளன.  
நிதி விசயங்களில், மாநில அரசாங்கத்திற்கு நிதி வழங்குவதற்கு மாநிலச் சட்டமன்றம் ஒப்புதல் அளிக்கிறது; மற்றும் வரி செலுத்துவோர் நலன் கருதி, அந்த நிதி ஒதுக்கீடு முறையாகச் செலவிடப் படுவதையும் உறுதி செய்கிறது.  
ஒரு சட்டமன்ற உறுப்பினரின் பதவிக் காலம் ஐந்து ஆண்டுகள் ஆகும். மாநில அரசு சாசனப்படி ஐந்து ஆண்டுகளுக்கு ஒரு முறை திராங்கானு சட்டமன்றம் கலைக்கப்பட வேண்டும்.
# திராங்கானு மாநில சட்டமன்றம்

## பொது

### சபாநாயகர் தலைமை

திராங்கானு மாநில சட்டமன்றக் கூட்டங்களுக்கு சபாநாயகர் (*Speaker*) தலைமை தாங்குகிறார். தவிர விவாதங்களின் போது ஒழுங்கை உறுதிப் படுத்துகிறார். தற்போதைய சபாநாயகர் யகாயா அலி (*Yahaya Ali*).  
சட்டமன்றத்தில் பெரும்பான்மை ஆதரவைப் பெற்ற கட்சி அல்லது கூட்டணி மந்திரி பெசார் தலைமையில் மாநில அரசாங்கத்தை அமைக்கிறது. பின்னர் அவர் மாநிலச் செயற்குழுவை (*Majlis Mesyuarat Kerajaan*) நியமிக்கிறார்.
# திராங்கானு மாநில சட்டமன்றம்

## திராங்கானு புவியியல்

திராங்கானு மாநிலம் தீபகற்ப மலேசியாவின் கிழக்கே உள்ள ஒரு பெரிய மாநிலம். இந்த மாநிலத்தின் வடக்கே கிளாந்தான் மாநிலம்; மேற்கே பகாங் மாநிலங்கள் உள்ளன. கிழக்கே தென் சீனக் கடல் உள்ளது. திராங்கானு மாநிலம் மலேசியத் தலைநகர் கோலாலம்பூரில் இருந்து சுமார் 443 கிலோ மீட்டர் தொலைவில் இருக்கின்றது.  
பெர்கெந்தியான் தீவு; ரெடாங் தீவு; கப்பாஸ் தீவு போன்ற பல தீவுகள் திராங்கானு மாநிலத்தின் ஒரு பகுதியாக உள்ளன. மாநிலத்தின் மொத்த பரப்பளவு ..
# திராங்கானு மாநில சட்டமன்றம்

## திராங்கானு புவியியல்

### கோலா திராங்கானு மாநகரம்

கோலா திராங்கானு மாநகரம் திராங்கானு மாநிலத்தின் அரச நகரமாகவும், தலைநகரமாகவும் விளங்குகின்றது. திராங்கானு மாநிலத்திற்கு ‘டாருல் ஈமான்’ எனும் நன்மதிப்பு அரபு அடைமொழியும் உண்டு. ’டாருல் ஈமான்’ என்றால் ‘புனிதமான இருப்பிடம்’ என்று பொருள். திராங்கானு ஒரு விவசாய மாநிலம் ஆகும். இங்கு நெல் வயல்கள் நிறைந்து காணப்படுகின்றன. கடற்கரைகளில் நிறைய மீனவக் கிராமங்கள் உள்ளன. பல ஆயிரம் ஆண்டுகளாகப் பூர்வீகக் குடிமக்கள், இந்த மாநிலத்தில் வாழ்ந்து வருகின்றனர்.
# திராங்கானு மாநில சட்டமன்றம்

## திராங்கானு புவியியல்

### திராங்கானு இந்தியர்கள்

திராங்கானுவில் உள்ள இந்தியர்களில் பெரும்பாலோர் தமிழர்கள். பெரும்பான்மையினர் இந்து மதத்தைப் பின்பற்றுபவர்கள். இருப்பினும் சிறுபான்மையினர் இஸ்லாத்தையும் பின்பற்றுகிறார்கள். சீனர்களைப் போலவே, திராங்கானுவில் உள்ள இந்தியர்ச் சமூகமும் தனிச் சமூகமாகத் தனித்து வாழ்கின்றது.  
இந்தியர்கள் பலர் தமிழ் மொழி, மலாய் மொழி, ஆங்கில மொழி, மற்றும் உள்ளூர்த் திராங்கானு மலாய் மொழியில் (*Terengganu Malay*) மிகச் சரளமாக பேசுகிறார்கள். திராங்கானுவில் உள்ள பெரும்பாலான இந்தியர்கள் கோலா திராங்கானு போன்ற நகர்ப் புறங்களில் வாழ்கின்றனர். திராங்கானுவில் மிகக் குறைந்த எண்ணிக்கையிலான மலையாளி வம்சாவழியினரும் உள்ளனர்.
# திராங்கானு மாநில சட்டமன்றம்

## அரசாங்கமும் அரசியலும்

அரசியல் சாசனப் படி திராங்கானு சுல்தான்; திராங்கானு மாநிலத்தை ஆட்சி செய்கின்றார். திராங்கானு சுல்தானின் ஆளுமைத் தகுதி பாரம்பரிய மரபு வழியாக வருகின்றது. ஆயுள் காலம் வரை ஒரு சுல்தான் ஆட்சி செய்வார். அத்துடன் திராங்கானு மாநிலத்தில் இசுலாம் சமயத்தின் தலைவராகவும் இவர் செயல் படுகின்றார்.  
திராங்கானு மாநிலத்தில் இப்போது சுல்தான் மிசான் சைனல் ஆபிதீன் (*Mizan Zainal Abidin of Terengganu*) என்பவர் சுல்தானாக இருக்கின்றார். இவர் 1998-ஆம் ஆண்டில் இருந்து சுல்தானாகப் பணி செய்து வருகிறார்.
# திராங்கானு மாநில சட்டமன்றம்

## அரசாங்கமும் அரசியலும்

### மாநிலச் செயலாட்சி மன்றம்

மாநிலச் செயலாட்சி மன்றம் (*State Executive Council*) சுல்தானைத் தலைவராகக் கொண்டு செயல் பட்டு வருகின்றது. அரசாங்க நிர்வாகச் சேவைத் தலைவராக இருப்பவர் மாநில முதலமைச்சர். இவரை மந்திரி பெசார் (*Menteri Besar*) என்று அழைக்கிறார்கள். இவருக்கு உதவியாக குறைந்த பட்சம் 10 பேர் மாநிலச் செயலாட்சி உறுப்பினர்களாக உள்ளனர்.  
இவர்கள் அனைவரும் மாநில அமைச்சர்கள் ஆவர். இவர்கள் மாநிலச் சட்டசபையில் இருந்து தேர்வு செய்யப் படுகின்றார்கள். மாநில முதலமைச்சரையும் மாநிலச் செயலாட்சி உறுப்பினர்களையும் சுல்தான் நியமனம் செய்கின்றார்.
# திராங்கானு மாநில சட்டமன்றம்

## தற்போதைய திராங்கானு சட்டமன்றம் (2022)

| **அரசு** | **எதிரணி** |  |
| --- | --- | --- |
| **பெரிக்காத்தான்** | **பாரிசான்** |  |
| **23** | **10** |  |
| - | **23** | **10** |
| **பாஸ்** | **அம்னோ** | } |
# திராங்கானு மாநில சட்டமன்றம்

## நிர்வாகப் பிரிவுகள்

திராங்கானு மாநிலம் 8 மாவட்டங்கள்; 99 முக்கிம்கள்; மற்றும் 7 உள்ளூர் ஆட்சிகளாகப் பிரிக்கப்பட்டு உள்ளது.  
| **<big>திராங்கானுவின் நிர்வாகப் பிரிவுகள்</big>** |  |
| --- | --- |
| குறிப்பு: கோலா திராங்கானு நகர சபையின் அதிகார வரம்பிற்கு உட்பட்ட கோலா நெருஸ் மற்றும் கோலா திராங்கானுவைத் தவிர மற்ற பெரும்பாலான மாவட்டங்கள் ஒரே உள்ளூர் அரசாங்கத்தைக் கொண்டு உள்ளன. | } |
# இந்தியப் புத்தாண்டு நாட்கள்

**இந்தியப் புத்தாண்டு நாட்கள்** (*Indian New Year's days*) என்பது இந்தியாவின் பல்வேறு பகுதிகளில் புத்தாண்டு தினமாக ஆண்டு முழுவதும் பல நாட்கள் கொண்டாடப்படுகின்றன. சந்திர நாட்காட்டி பின்பற்றப்படுகிறதா அல்லது சூரிய நாட்காட்டியைப் பொறுத்து இந்நாட்கள் தீர்மானிக்கப்படுகிறது. சூரிய நாட்காட்டியைப் பின்பற்றும் பகுதிகளில் இந்நாட்கள் வங்கதேசத்தில் பைசாகிலும், அசாமில் ரோங்காலி பிஹு, தமிழ்நாட்டில் சித்திரையிலும், கேரளாவில் விஷு, ஒடிசாவில் பான சங்கராந்தி அல்லது ஒடியா நபபர்சா மற்றும் வங்காளத்தில் பொய்லா போயிஷாக் என நாட்காட்டி மாதத்தில் வருகிறது (அதாவது, வைகாசி). பொதுவாக, இந்த நாள் ஏப்ரல் மாதம் 14 அல்லது 15 தேதிகளில் வருகிறது. சந்திர நாட்காட்டியைப் பின்பற்றுபவர்கள் சித்திரை மாதத்தை (மார்ச் -ஏப்ரல் உடன் தொடர்புடையது) ஆண்டின் முதல் மாதமாகக் கருதுகின்றனர். எனவே உகாதி<nowiki/>யானது ஆந்திரப் பிரதேசம், தெலங்காணா, கர்நாடகாவிலும் குடீ பாடவாவில் மகாராட்டிராவிலும் கொண்டாடப்படுகிறது. இதேபோல், இந்தியாவில் சில பிராந்தியங்கள் தொடர்ச்சியான சங்கராந்திகளுக்கு இடைப்பட்ட காலத்தை ஒரு மாதமாகக் கருதுகின்றன. மேலும் சிலர் தொடர்ச்சியான பூர்ணிமாவுக்கு இடைப்பட்ட காலத்தை ஒரு மாதமாகக் கருதுகின்றனர். குஜராத்தில் தீபாவளிக்கு மறுநாள் புத்தாண்டு கொண்டாடப்படுகிறது. இந்து நாட்காட்டியின்படி, இது இந்து மாதமான கார்த்திகையில் சுக்ல பக்ஷ பிரதிபதத்தில் வருகின்றது. சந்திர சுழற்சியை அடிப்படையாகக் கொண்ட இந்திய நாட்காட்டியின்படி, கார்த்திகை, ஆண்டின் முதல் மாதம் மற்றும் குசராத்தில் புத்தாண்டு கார்த்திக் (ஏகம்) முதல் பிரகாசமான நாளில் வருகிறது. இந்தியாவின் பிற பகுதிகளில், புத்தாண்டு கொண்டாட்டங்கள் வசந்த காலத்தில் தொடங்குகின்றன.
# இந்தியப் புத்தாண்டு நாட்கள்

## விளக்கம்

- இந்து மதப் பண்டிகைகள் விக்ரம் நாட்காட்டி அடிப்படையாகக் கொண்டவை. வட இந்தியாவில் நடைமுறையில் உள்ள பூர்ணிமந்த மாதத் திட்டத்துடன் நின்றுவிடாமல், விக்ரம் சம்வத்தில் புத்தாண்டு சைத்ர சுக்ல பக்ஷத்தின் முதல் நாளிலிருந்து தொடங்குகிறது.
- குசராத்தில், தீபாவளியின் நான்காவது நாள் விக்ரம் சம்வத் நாட்காட்டி மாதமான கார்த்திகை மாதத்தின் முதல் நாளாகக் கொண்டாடப்படுகிறது.
# இந்தியப் புத்தாண்டு நாட்கள்

## நாட்காட்டி

| சந்திரன் | மார்ச்/ஏப்ரல் | உகாதி (சக வருடம்) | ஆந்திரப் பிரதேசம், தெலங்காணா, கருநாடகம் |
| --- | --- | --- | --- |
| சந்திரன் | மார்ச்/ஏப்ரல் | } |  |
|குடீ பாடவா
(சக வருடம்)
| |மகாராட்டிரம், கோவா
|-
|சந்திரன்
|நவ்ரே
| |காஷ்மீர்
|-
|சந்திரன்
|ஆஷாதி பீஜ்
| |கச்சு
|-
|சந்திரன்
|அக்டோபர்/நவம்பர்
|பெஸ்து வரஸ்
| |குசராத்து
|-
|சந்திரன்
|சேதி சந்த்
| |சிந்தி
|-
|சந்திரன்
|நவராத்திரி நோன்பு
(இந்து சந்திர புத்தாண்டு)
| |உத்தரப் பிரதேசம் (அவத், விரஜபூமி, பகேல்கண்ட், போஜ்பூர்-பூர்வாஞ்சல், புந்தேல்கண்ட், கன்னாஜ், ரோகில்கண்ட்), மத்தியப் பிரதேசம் (பகேல்கண்ட், புந்தேல்கண்ட், மால்வா, மாகாகோசால், கிர்ட்), பீகார் (போஜ்பூர், மாகாத்), சத்தீசுகர், சார்க்கண்டு
|-
|சூரியன்
|13/14/15 ஏப்ரல்
|மேஷ சங்கராந்தி/வைசாக்கி
(இந்து சூரிய புத்தாண்டு)
| |பஞ்சாப் பகுதி, அரியானா, சம்மு, உத்தரப் பிரதேசம், இமாச்சலப் பிரதேசம், உத்தராகண்டம் (கார்வால் & குமாவுன்), நேபாளி (சிக்கிம், டார்ஜிலிங்)
|-
|சூரியன்
|13/14/15 ஏப்ரல்
|தமிழ்ப் புத்தாண்டு
| |தமிழ்நாடு
|-
| |சூரியன்
|13/14/15 ஏப்ரல்
|விஷூ
(பாரம்பரியம்)
| |கேரளம்
|-
|17/18 ஆகத்து
|முதல் சின்கம்
(கொல்லம் கால நாட்காட்டி)
|-
|சூரியன்
|14/15 ஏப்ரல்
|விஷூ முடியும்
| |துளு நாடு
|-
|சந்திரன்
|மார்ச்சு/ஏப்ரல் மாதத்தில்
|சஜிபு நோங்மா பன்பா
| |மணிப்பூர்
|-
|சூரியன்
|14/15 ஏப்ரல்
|பியூசு
| |திரிபுரா
|-
|சூரியன்
|13/14/15 ஏப்ரல்
|பியூஸ்கு
| |போடோலாந்து, அசாம்
|-
|சூரியன்
|13/14/15 ஏப்ரல்
|பெரிய பிஹு
| |அசாம்
|-
|சூரியன்
|13/14 ஏப்ரல்
|பான சங்கராந்தி
| |ஒடிசா
|-
|சூரியன்
|14/15 ஏப்ரல்
|பகேலா பைசாக்
| |மேற்கு வங்காளம் & குளிர்காலம் வங்காளம் பகுதியில்
|-
|சூரியன்
|13/14/15 ஏப்ரல்
|ஜுர் சிடல்
| |மிதிலை
|-
|சந்திரன்
|திசம்பர் மாதத்தில்
|லாசங்/நாம்சாங்
| |சிக்கிம் (பூட்டியா மக்கள், லெப்சா)
|-
|சந்திரன்
|திசம்பர் மாதத்தில்
|கால்டா
| |லடாக்
|-
|சந்திரன்
|பிப்ரவரி மாதத்தில்
|லாசார்
| |அருணாசலப் பிரதேசம் (மோன்பா)
|-
|சந்திரன்
|பிப்ரவரி/மார்ச் மாதத்தில்
|கல்லூர் லால்சர்
| |சிக்கிம் (செர்ப்பா)
|-
|சந்திரன்
|திசம்பர்/சனவரி மாதத்தில்
|தமு லஹ்சர்
| |சிக்கிம் (குரங்)
|-
|சந்திரன்
|சனவரி/பிப்ரவரி மாதத்தில்
|சோனம் லஹ்சர்
| |சிக்கிம் (தாமாங்)
|-
|சூரியன்
|13/14 ஏப்ரல்
|சங்கென்
| |அருணாசலப் பிரதேசம் (காம்தி, சிங்போ, காம்யாங், தாங்சா), அசாம் (தாய் பாகே, தாய் அய்தன், துரங்)
|-
|சூரியன்
|13/14 ஏப்ரல்
|பிசு
| |சக்மா
|-
|சூரியன்
|17, 18, 19 ஆகத்து
|பட்டேட்டி
| |பார்சி
|-
|சூரியன்
|21 மார்ச்சு
|நவுரூஸ்
| |சோராசுடிரியன்கள்
|}
# இந்தியப் புத்தாண்டு நாட்கள்

## மேலும் பார்க்கவும்

- குசராத்தில் தீபாவளி
- இந்து காலக் கணிப்பு முறை
- இந்து நாட்காட்டி
- இந்தியத் தேசிய நாட்காட்டி
# ஈரல்லைலமீன்

**ஈரல்லைலமீன்** (*Diallylamine*) என்பது HN(CH<sub>2</sub>CH=CH<sub>2</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற நீர்மமாக காணப்படும் இச்சேர்மம் அமோனியா போன்ற காரச்சுவையைக் கொண்டுள்ளது. இரண்டாம்நிலை அமீன் மற்றும் இரண்டு ஆல்க்கீன் குழுக்களைக் கொண்டிருப்பதால் பல செயல்பாடுகளை வெளிப்படுத்துகிறது. என்,என்-ஈரல்லைல்யிருகுளோரோ அசிட்டமைடு மற்றும் என்,என்-ஈரல்லைல்யிருமெத்தில் அமோனியம் குளோரைடு தயாரிப்பில் ஈரல்லைலமீன் பயன்படுத்தப்படுகிறது.
# ஈரல்லைலமீன்

## தயாரிப்பு

அக்ரைலோநைட்ரைலை பகுதியாக ஐதரசனேற்றம் செய்து வணிகரீதியாக ஈரல்லைலமீன் தயாரிக்கப்படுகிறது.:
: 2NCCH=CH<sub>2</sub> + 4H<sub>2</sub> → HN(CH<sub>2</sub>CH=CH<sub>2</sub>)<sub>2</sub> + NH<sub>3</sub>
கால்சியம் சயனமைடை ஈரல்லைலேற்றம் செய்து தொடர்ந்து விளைபொருளை சயனைடு நீக்க வினைக்கு உட்படுத்தி ஆய்வக அளவுகளில் ஈரல்லலைமீன் தயாரித்துக் கொள்ளப்படுகிறது.
# ஈரல்லைலமீன்

## தொடர்புடைய சேர்மங்கள்

- அல்லைலமீன்
- மூவல்லைலமீன்
# வார்ப்புரு:Tree list/styles.css

/* */
.treeview ul {
padding: 0;
margin: 0;
}  
.treeview li {
padding: 0;
margin: 0;
list-style-type: ;
list-style-image: ;
}  
.treeview li li {
background: url("https://upload.wikimedia.org/wikipedia/commons/f/f2/Treeview-grey-line.png") no-repeat 0 -;
/* @noflip */
padding-: ;
text-indent: 0.3em;
}  
.treeview li li:last-child {
background-position: 0 -
}  
/* first line here deals with new situation after RemexHTML switch,
- where emptyline cause the first child to become the 2nd child. Such a mess
- /
.treeview li.emptyline > ul > .mw-empty-elt:first-child + .emptyline,
.treeview li.emptyline > ul > li:first-child {
background-position: 0
}
# ஞா. குருசாமி

**ஞா. குருசாமி** விருதுநகர் மாவட்டம் வத்திராயிருப்பு வட்டத்தில் உள்ள அக்கனாபுரம் கிராமத்தில் 15.05.1983 இல் பிறந்தார். தைலாபுரம் ஊராட்சி ஒன்றியத் தொடக்கப் பள்ளியில் ஐந்தாம் வகுப்பு வரையிலும், அதே ஊரில் அரசு உயர்நிலைப்பள்ளியில் ஆறு முதல் பத்தாம் வகுப்பு வரையிலும் சுந்தரபாண்டியம் அரசு மேனிலைப்பள்ளியில் பதினொன்று, பன்னிரண்டாம் வகுப்பும் படித்தார். மதுரை செந்தமிழ்க் கல்லூரியில் 2005 ஆம் ஆண்டு இளம் இலக்கியம் (பி.லிட்) முடித்தார். மதுரைக் கல்லூரியில் 2007 ஆம் ஆண்டு முதுகலைத் தமிழ் (எம்.ஏ) முடித்தார். 2008 ஆம் ஆண்டு மதுரை காமராசர் பல்கலைக்கழகத்தில் இளமுனைவர் பட்டமும் 2014 ஆம் ஆண்டு முனைவர் பட்டமும் பெற்றார். 2012 ஆம் ஆண்டு முதல் மதுரை மாவட்டம், கருமாத்தூரில் உள்ள அருள் ஆனந்தர் கல்லூரியில் தமிழ்ப் பேராசிரியராக பணியாற்றி வருகிறார் ,
# ஞா. குருசாமி

## நூல்கள்:

தொல்காப்பியத்தில் பொருளியல் பெறும் இடம், தமிழ் இலக்கிய வரலாறு (பல புதிய குறிப்புகளுடன் 1970 முதல்) அவதூறுகளும் புனிதப்படுத்தல்களும் - நீர் - நிலம் - சாதி - சாஸ்திரம், தமிழ் இலக்கணப் புறனடைகள் <ref>
# செங்கிஸ் கானின் பரம்பரை

**செங்கிஸ் கானின் பரம்பரையானது** கீழே கொடுக்கப்பட்டுள்ளது. இங்கு போர்சிசின் குடும்பத்தின் முக்கிய உறுப்பினர்கள் மட்டுமே கொடுக்கப்பட்டுள்ளனர். தற்போதைய உறுப்பினர்கள் கொடுக்கப்படவில்லை. இப்பரம்பரையின் நடுவில் செங்கிஸ் கான் தோன்றுகிறார். குப்லாய் கான் அடியில் தோன்றுகிறார். போர்சிசின் குடும்பம் என்பது மங்கோலியப் பேரரசின் அரச குடும்பம் ஆகும். இவர்கள் 13 மற்றும் 14ஆம் நூற்றாண்டுகளைச் சேர்ந்தவர்கள் ஆவர்.
# செங்கிஸ் கானின் பரம்பரை

## பரம்பரை

*தேர்ந்தெடுக்கப்பட்ட, முக்கிய உறுப்பினர்கள் மட்டுமே இங்கு காட்டப்பட்டுள்ளனர். ககான்கள் (ஒட்டு மொத்தப் பேராரசின் பெரிய கான்கள்**') **தடித்த*' எழுத்தில் காட்டப்படுள்ளனர்..''
# செங்கிஸ் கானின் பரம்பரை

## பரம்பரை

### செங்கிஸ் கானின் மூதாதையர்கள்

போர்ட்டே சினோ (சாம்பல் ஓநாய்) மற்றும் போர்ட்டோ சினோவின் மனைவி குவா மரால் (வெள்ளைப் பெண் மான்)
- 1. பாத் திசாகன் - போர்ட்டோ சினோ மற்றும் குவா மராலின் மகன்
- 2. தமச்சா - பாத் திசாகனின் மகன்
- 3. கோரிச்சர் மெர்கென் - தமச்சாவின் மகன்
- 4. ஊஜிம் பூரால் - கோரிச்சர் மெர்கெனின் மகன்
- 5. சாலி கச்சாவு - ஊஜிம் பூராலின் மகன்
- 6. எகே நிதுன் - சாலி கச்சாவுவின் மகன்
- 7. செம் சோச்சி - எகே நிதுனின் மகன்
- 8. கர்ச்சு - செம் சோச்சியின் மகன்
- 9. போர்ஜிகிடை மெர்கென் - கர்ச்சுவின் மகன், இவரது மனைவி மங்கோல்ஜின் குவா
- 10. தோரோகோல்ஜின் பயன் - போர்ஜிகிடை மெர்கெனின் மகன், இவரது மனைவி போரோக்சின் குவா
- 11. துவா சோகோர் - தோரோகோல்ஜின் பயனின் முதல் மகன்
- 11. தோபுன் மெர்கென் - தோரோகோல்ஜின் பயனின் இரண்டாவது மகன், இவரது மனைவி ஆலன் குவா
- 12. பெலகுனுதை - தோபுன் மெர்கென் மற்றும் ஆலன் குவாவின் முதல் மகன்
- 12. புகுனுதை - தோபுன் மெர்கென் மற்றும் ஆலன் குவாவின் இரண்டாவது மகன்
---
- 12. புகு கதாகி - ஆலன் குவாவின் முதல் மகன், தோபுன் மெர்கெனின் இறப்பிற்குப் பிறகு பிறந்தவர்
- 12. புகாது சல்ஜி - ஆலன் குவாவின் இரண்டாவது மகன், தோபுன் மெர்கெனின் இறப்பிற்குப் பிறகு பிறந்தவர்
- 12. போடோன்சார் முன்ஹாக் - ஆலன் குவாவின் மூன்றாவது மகன், தோபுன் மெர்கெனின் இறப்பிற்குப் பிறகு பிறந்தவர்
- 13. கபிச் பகதூர் - போடோன்சார் முன்ஹாக்கின் மகன்
- 14. மெனென் துதுன் - கபிச் பகதூரின் மகன்
- 15. கச்சி குலுக் - மெனென் துதுனின் மகன்
- 16. கய்டு - கச்சி குலுக்கின் மகன்
- 17. பசின்கோர் தோக்சின் - கய்டுவின் முதல் மகன்
- 18. தும்பினை செச்சென் - பசின்கோர் தோக்சினின் மகன்
- 19. காபூல் கான் - தும்பினை செச்செனின் முதல் மகன், கமக் மங்கோலின் ( 1130 – 1148) கான்
- 19. காதுலி பர்லாசு - தும்பினை செச்செனின் இரண்டாவது மகன், கமக் மங்கோலின் இராணுவத் தலைவர் மற்றும் நிர்வாகி, பர்லாஸ் இனத்தைத் தோற்றுவித்த கரச்சர் பர்லாஸின் மூதாதையர்
- 20. ஒகின்பரக் - காபூல் கானின் முதல் மகன்
- 20. பார்ட்டன் பகதூர் - காபூல் கானின் இரண்டாவது மகன்
- 21. மெங்கிது கியான் - பார்ட்டன் பகதூரின் முதல் மகன்
- 21. நெகுன் தைசி - பார்ட்டன் பகதூரின் இரண்டாவது மகன்
- 21. எசுகெய் - பார்ட்டன் பகதூரின் மூன்றாவது மகன், இவரது மனைவி ஓவலுன்
- 22. **தெமுஜின்** (**செங்கிஸ் கான்**) - எசுகெய் மற்றும் ஓவலுனின் முதல் மகன், கமக் மங்கோலின் கான் (1189–1206)
- 22. கசர் - எசுகெய் மற்றும் ஓவலுனின் இரண்டாவது மகன்
- 22. கச்சியுன் - எசுகெய் மற்றும் ஓவலுனின் மூன்றாவது மகன்
- 22. தெமுகே - எசுகெய் மற்றும் ஓவலுனின் நான்காவது மகன்
- 22. பெக்தர் - எசுகெய் மற்றும் சோச்சிகலின் முதல் மகன்
- 22. பெலகுதை - எசுகெய் மற்றும் சோச்சிகலின் இரண்டாவது மகன்
- 21. தரிதை - பார்ட்டன் பகதூரின் நான்காவது மகன்
- 20. குதுக்து மோன்கோர் - காபூல் கானின் மூன்றாவது மகன்
- 20. ஹோடுலா கான் - காபூல் கானின் நான்காவது மகன், கமக் மங்கோலின் கான் (1156–1160)
- 20. குலன் - காபூல் கானின் ஐந்தாவது மகன்
- 20. கதான் - காபூல் கானின் ஆறாவது மகன்
- 20. தோதோய் - காபூல் கானின் ஏழாவது மகன்
- 19. செம்சோச்சுலே - தும்பினை செச்செனின் இரண்டாவது மகன்
- 20. அர்தி பர்லாசு - செம்சோச்சுலேவின் முதல் மகன்
- 17. சிர்யா லின்குவா - கய்டுவின் இரண்டாவது மகன்
- 18. செங்குன் பில்கே - சிர்யா லின்குவாவின் மகன்
- 19. அம்பகை கான் - செங்குன் பில்கேவின் மகன், கமக் மங்கோலின் கான் (1149–1156)
# மகாலிங்கபுரம்

**மகாலிங்கபுரம்** (*Mahalingapuram*) என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் நுங்கம்பாக்கம் பகுதியில், (அதாவது, 13.057300°N, 80.234200° E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 34 மீட்டர் உயரத்தில் அமைந்துள்ள ஒரு புறநகர்ப் பகுதியாகும். நுங்கம்பாக்கம், ஆயிரம் விளக்கு, கோடம்பாக்கம், சூளைமேடு, சேத்துப்பட்டு, அமைந்தக்கரை மற்றும் தியாகராய நகர் ஆகியவை மகாலிங்கபுரம் பகுதிக்கு அருகிலுள்ள முக்கிய ஊர்களாகும். வி. வி. சர்வதேச நீச்சல் பயிற்சிப் பள்ளி என்ற தனியார் நிறுவனம், நீச்சல் பயிற்சி பெற விரும்புபவர்கள் மற்றும் ஏற்கனவே பயிற்சி பெற்றவர்கள் ஆகியவர்களுக்காக, மகாலிங்கபுரத்திலிருந்து பயனளிக்கிறது.
# மகாலிங்கபுரம்

## போக்குவரத்து

சென்னை மாநகரப் போக்குவரத்துக் கழகம், மகாலிங்கபுரம் வழியாக அனேக பேருந்து சேவைகளை வழங்கி வருகிறது. வடக்கு உஸ்மான் சாலை மற்றும் வடக்கு உஸ்மான் மேம்பாலம் ஆகியவை இப்பகுதியில் அமைந்துள்ளன. புறநகர் இரயில் நிலையங்களான நுங்கம்பாக்கம் தொடருந்து நிலையம் மற்றும் கோடம்பாக்கம் தொடருந்து நிலையம் ஆகியவை முறையே மகாலிங்கபுரத்திலிருந்து 1.3 கி.மீ. தூரத்திலும் மற்றும் 2.4 கி.மீ. தூரத்திலும் அமையப் பெற்று சேவைகள் புரிகின்றன. இங்கிருந்து சுமார் 12 கி.மீ. தொலைவில் சென்னை பன்னாட்டு வானூர்தி நிலையம் உள்ளது.
# மகாலிங்கபுரம்

## கல்வி

### கல்லூரி

பல்துறை கல்லூரியான லயோலா கல்லூரி, மகாலிங்கபுரம் அருகிலேயே நுங்கம்பாக்கம் ஸ்டெர்லிங் சாலையில் அமைந்துள்ளது. சுமார் ஒன்பது வருடங்களுக்கு முன் லயோலா கல்லூரி விளையாட்டு மைதானத்தில் நடைப்பயிற்சி மேற்கொள்ள அனுமதிக்கப்பட்டிருந்தது. அனுமதி மறுக்கப்பட்ட பின் தற்போது வரை நடைப்பயிற்சி மேற்கொள்பவர்கள் சிரமம் கொண்டு, மறுபடியும் அனுமதி பெற முயற்சிக்கின்றனர்.
# மகாலிங்கபுரம்

## ஆன்மீகம்

ஐயப்ப பக்தர்கள் பலன்பெறும் வகையிலும், பொதுமக்கள் நலனுக்காகவும் மகாலிங்கபுரம் ஐயப்பன் கோயில் இங்கு அமைந்து, காலை 5 மணி முதல் 10:30 மணி வரையிலும் மாலை 5 மணி முதல் இரவு 8 மணி வரையிலும் தரிசனத்திற்காகத் திறந்து வைக்கப்படுகிறது.
# மகாலிங்கபுரம்

## அரசியல்

மகாலிங்கபுரம் பகுதியானது, ஆயிரம் விளக்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் மருத்துவர் எழிலன் நாகநாதன். மேலும் இப்பகுதி, மத்திய சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக தயாநிதி மாறன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# உத்தமணி புதர் தவளை

**உத்தமணி புதர் தவளை** (*Raorchestes uthamani-ரோர்செசுடசு உத்தமணி*) என்பது இந்தியாவில் கேரளாவின் மேற்குத் தொடர்ச்சி மலையில் உள்ள பத்தனம்திட்டா மாவட்டத்தில் உள்ள கவியில் காணப்படும் *ரோர்செசுடசு* பேரினத்தைச் சேர்ந்த தவளை சிற்றினமாகும். இரண்டு இயற்கை ஆர்வலர்களான பறவை புகைப்படக் கலைஞர் பி. கே.உத்தமன் மற்றும் துணை வனப் பாதுகாவலர் கே. வி. உத்தமன் ஆகியோரின் பெயரால் இந்த சிற்றினத்திற்குப் பெயரிடப்பட்டது. இத்தவளை மேற்குத் தொடர்ச்சி மலைகளில் காணப்படும் அகணிய உயிரி ஆகும்.
# சுசில் புதர் தவளை

**சுசில் புதர் தவளை** (*Raorchestes sushili-ரோர்செசுடசு சுசிலி*) என்பது *ரோர்செசுடசு* பேரினத்தினைச் சேர்ந்த தவளைச் சிற்றினம் ஆகும். இது இந்தியா, தமிழ்நாடு, கோயம்புத்தூர் மாவட்டத்தில் உள்ள வால்பாறை நகராட்சி பகுதியில் உள்ள ஆண்டிபாறை காடுகளில் மட்டுமே காணப்படும் அகணிய உயிரி. இது மிக அருகிய இனத் தவளை ஆகும்.
# அமைதிபள்ளத்தாக்கு புதர் தவளை

***ரோர்செசுடசு சைலண்ட்வேலி*** (*Raorchestes silentvalley*) அல்லது ***அமைதிப்பள்ளத்தாக்கு புதர் தவளை*** என்பது தென்னிந்தியாவின் நீலகிரி மலைகளில் காணப்படும் ஒரு அகணிய உயிர் ஆகும். மேலும் இது மரத் தவளைகள் பேரினமான *ரோர்செசுடசு*வினைச் சேர்ந்தது. இந்த சிற்றினம் சூன், 2016-ல் விவரிக்கப்பட்டது. இது அமைதிப்பள்ளத்தாக்கு தேசிய பூங்காவில் நீலகிரி மலைகளின் தென்மேற்கு சரிவுகளில் மிகவும் கட்டுப்படுத்தப்பட்ட பரவலைக் கொண்டது. இந்த தவளைகள் நிறத்தில் மாறுபடும் ஆனால் முறை மற்றும் அழைப்புகளில் தெளிவானவை.  
நீலகிரியின் தெற்கு பகுதியிலிருந்து அமைதிப்பள்ளத்தாக்குப் பகுதியில் இந்த சிற்றினம் விவரிக்கப்பட்டது. இவை நிறத்தில் மாறுபடும் ஆனால் கருப்பு புள்ளிகள் மற்றும் புள்ளிகளின் வடிவங்களுடன் உடலின் மேற்பகுதி பச்சை நிறத்தில் இருக்கும். கீழ்ப்பகுதி மஞ்சள் நிறத்தில் கருப்பு அல்லது ஊதா நிறப் புள்ளிகள் மற்றும் கோடுகளுடன் காணப்படும். கால் விரல் பட்டைகள் ஊதா நிறத்தில் இருக்கும். இவை தரையிலிருந்து சுமார் 2 மீட்டர் உயரத்தில் உள்ள மரக்கிளைகளில் காணப்படும். ஒரு தனித்துவமான ஓசையினை அழைப்பாக ஒலிக்கும்.
# மார்கரெட் பிளேம்சுட்டீடு

**மார்கரெட் பிளேம்சுட்டீடு** *(Margaret Flamsteed)* ( குக்கே எனப்பட்டவர்) (அண். 1670-1730) பிரித்தானியாவில் வானியலோடு தொடர்புகொண்ட முதல் பெண்மணியாவார். இவர் அரசு வானியலாளர் பிளேம்சுட்டீடை மணந்தார், ஜான் பிளேம்சுட்டீடின் இறப்புக்குப் பிறகு அவரது மிகவும் சிறந்த பணிகளைப் பதித்து வெளியிட்டார்: பிரித்தானியக் கொயெலெசுட்டிசு வரலாறு (1725), கொயெலெசுட்டிசு அட்டவணை (1729) எனும் இந்த இரு நூல்களும் இவரின்றி வெளிவந்திருக்க முடியாது.  
வானியலாரின் தோட்டம் எனும் கெவின்கோடின் நாடகத்தில் மார்கரெட் பிளேம்சுட்டீடு ஒரு பாத்திரமாவார்.
# மார்கரெட் பிளேம்சுட்டீடு

## இளமை

சட்டத் தரணியின் மகளான இவர் எழுத்தும் எண்ணும் கசடறக் கற்ற பெண்மணி ஆவார்.
# மார்கரெட் பிளேம்சுட்டீடு

## அரசு வானியலாருடனான வாழ்க்கை

திருமணம் ஆகும்போது மார்கரெட் பிளேம்சுட்டீடுக்கு அகவை22. அப்போது ஜான் பிளேம்சுட்டீடின் அகவை ஆகும்; இருவரும் 27 ஆண்டுகள் மணவாழ்க்கையில் வாழ்ந்துள்ளனர்.  
திருமணத்துக்குப் பிறகான மார்கரெட்டின் கைக்குறிப்பேடுகள், கணிதவியலையும் வானியலையும் கற்பதில் அவருக்கு இருந்த ஆர்வத்தையும் வல்லமையையும் காட்டுகின்றன. பிளேம்சுட்டீடின் குறிப்புகளில் ஒரு பதிவு, தான் தன் நோக்கீடுகளை மனைவியின் உதவியுடன் மட்டும் செய்ததாகக் குறிப்பிடுகிறது. இதுவும் பிற சான்றுகளும் மார்கரெட் தொடர்ந்து அவரது உதவியாளராகப் பணிபுரிந்துள்ளமையையும் மார்கரெட் ஆர்வமுடன் கண்வரின் இரவு நோக்கீடுகளில் பங்கேற்றதையும் காட்டுகின்றன. இவர் பகலில் கணவருக்கான கடிதங்களை எழுதியும் படியெடுத்தும் வந்துள்ளார். குறிப்பாக கணவருக்குக் கைத்தடுமாற்றம் ஏற்பட்ட பிறகு இப்பணி கூடியுள்ளது.  
ஜானின் வீட்டுப் பொறுப்பும் அவரது உதவியாளர்கள், மாணவர்கள், அவரைப் பார்க்க வருபவர்கள் சார்ந்த கவனிப்புகளும் மார்கரெட்டிடமே இருந்துள்ளது.
# மார்கரெட் பிளேம்சுட்டீடு

## ஜான் பிளேம்சுட்டீடு இறப்புக்குப் பிறகு

ஜான் பிளேம்சுட்டீடின் 1719 ஆண்டு இறப்புக்குப் பிறகு, அவரது இருநூல்களின் பதிப்பும் வெளியீடும் மார்கரெட்டின் மேற்பார்வையில் நடந்தேறின. பிரித்தானியக் கொயெலெசுட்டிசு வரலாறு எனும் நூல் 1725 இலும் கொயெலெசுட்டிசு அட்டவணை எனும் நூல் 1729 இலும் மார்கரெட்டால் வெளியிடப்பட்டன. இவ்ருக்கு யோசாப்பு கிறாத்துவைட்டும் ஆபிரகாம் சார்ப்பும் உதவினர். இவர்கள் இருவரும் ஜானின் உதவியாளர்களாக இருந்தவர்கள் ஆவர். இந்த இருநூல்களையும் வெளியிட பேரளவு செலவு ஆகியுள்ளது. தன் கணவரின் தோட்டச் சொத்து சார்ந்த சிக்கலான துறப்பு ந்டவடிக்கைகளுக்கு இடையிலும் 1720 இல் தென்கடல் குமிழி நிறுவனம் சரிந்ததால் தன் பணவைப்புகள் குறைந்துவரும் நிலையிலும் இந்நூல்களைத் தளராமல் மார்கரெட் வெளியிட்டுள்ளார்.  
கொயெலெசுட்டிசு அட்டவணை வெளியிட்ட ஒராண்டுக்குள் மார்கரெட் பிளேம்சுட்டீடு தன் 60 ஆகவையில் இறந்தார்.
# அம்பேத்கர் மக்கள் இயக்கம்

**அம்பேத்கர் மக்கள் இயக்கம்** (**Ambedkar Makkal Iyakkam**) என்பது தமிழ்நாட்டில் பட்டியல் சமூகத்தினரின் கல்வி, சமூக மற்றும் பொருளாதார முன்னேற்றத்திற்காக செயல்படும் அரசியல் கட்சியாகும். இதனை 1977ல் நிறுவியவர் வை. பாலசுந்தரம் ஆவார். தென்னிந்தியாவின் முதல் அம்பேத்கரிய இயக்கம் இதுவாகும். இந்த இயக்கம் சமூக வளர்ச்சி, சமத்துவம், மனித உரிமை, மகளிர் முன்னேற்றம், கல்வி வளர்ச்சி மற்றும் பஞ்சமி நிலம் மீட்புக்காக செயல்படுகிறது.  
சென்னையின் ஐம்பெரும் ஆளுமைகள் என்று அறியப்படுகிற ஐயா இளைய பெருமாள், சொல்லின் செல்வர் சக்திதாசன், பெரியவர் சுந்தரராசனார், டாக்டர் சேப்பன் இவர்களோடு ஒரு இணைப் போராளியாகச் செயலாற்றியவர் பாவலர் வை.பா அவர்கள்.  
அம்பேத்கர் மக்கள் இயக்கம் தொடங்கப்பட்ட பின்னால் வைபா நடத்திய பேரணிகள், மாநாடுகள் தமிழக அரசியல் வரலாற்றில் குறிப்பிடத்தக்கவை. 1980களில் நிறையப் போராட்டங்களில் அமைப்பு ஈடுபட்டது. குறிப்பாக அம்பேத்கரிய இயக்கங்கள் பெரும்பாலும் வடமாவட்டச் செல்வாக்கிலானதாக இருந்துவந்த நிலையில் வடக்கே தொடங்கப்பட்ட அமைப்பானது தென்மாவட்டங்களிலும் சற்றே விரிந்து செயல்பட்டதென்றால் அது அம்பேத்கர் மக்கள் இயக்கம்தான்.  
விடுதலைச் சிறுத்தைகள் அமைப்பு மதுரை வட்டாரத்தில் செல்வாக்குப் பெறும்வரையிலும் இந்த அமைப்பே அப்பகுதியில் இயங்கியது. 1950களில் வாடிப்பட்டி பொட்டுலுபட்டியில் காந்திஜி பள்ளியைத் தொடங்கிய பொன்னுத்தாய் அம்மாள் அம்பேத்கர் மக்கள் இயக்க நிர்வாகியாக விளங்கினார்.  
1980களில் சங்கனாங்குளம் ஊரில் தலித் பெண்கள்மீது வன்முறை ஏவப்பட்டது. திருமங்கலம் நாகராணி, வாடிப்பட்டி பஞ்சு கொல்லப்பட்டனர். இதற்கெதிரான போராட்டத்தை இந்த இயக்கமே நடத்தியது. வாடிப்பட்டி பஞ்சுவுக்காகப் போராட்டம் நடக்கவிருந்த நிலையில் மேடை கொளுத்தப்பட்டது. **வைபா காரின் மேல் ஏறிநின்று கூட்டத்தில் பேசினார்**. 1980களில் தமிழகத்தில் முதன்முதலாகப் பஞ்சாயத்துத் தேர்தல் அறிவிக்கப்பட்டபோது இடஒதுக்கீடு கோரி உச்சநீதிமன்றத்தில் வைபா வழக்கு தொடர்ந்தார். அதே தருணத்தில் மத்தியிலிருந்த காங்கிரஸ் அரசு ‘பஞ்சாயத்து ராஜ்நகர் பாலிகா’ என்ற மசோதாவைக் கொணர்ந்தது. அதுபற்றிய வழக்கில் நீதிமன்றம் வைபாவின் மனுவையும் கணக்கிலெடுக்கச் சொன்னது. எனவே அவர் வழக்கின் காரணத்தையும் சேர்த்துத்தான் உள்ளாட்சிகளிலும் இடஒதுக்கீட்டுக்கான தெளிவைப் பஞ்சாயத்து ராஜ்நகர் பாலிகா திருத்த மசோதாவில் இணைத்தனர்.
# மகாநாராயண உபநிடதம்

**மகாநாராயண உபநிடதம்** ( *Mahanarayana Upanishad*) ஒரு பழங்கால சமஸ்கிருத நூலான இது இந்து சமயத்தின் சிறிய உபநிடதங்களில் ஒன்றாகும். இந்நூல் வைணவ உபநிடதமாக வகைப்படுத்தப்பட்டுள்ளது.  
உரை மூன்று முக்கிய பதிப்புகளில் கிடைக்கப் பெற்றுள்ளது. 64 அத்தியாயங்களைக் கொண்ட ஒரு பதிப்பு கிருஷ்ண யசுர் வேதத்துடன் பல தென்னிந்திய நூல்களில் இணைக்கப்பட்டுள்ளது. மேலும் தெலுங்குப் பதிப்பில் உள்ள அதே வாசகம் விரிவாக்கப்பட்ட வடிவத்தில் 80 அத்தியாயங்களுடன் அதே வேதத்துடன் இணைக்கப்பட்டுள்ளது. இரண்டாவது பதிப்பு அதர்வண வேதத்துடன் இணைக்கப்பட்டுள்ளது. 25 அத்தியாயங்களைக் கொண்டுள்ள இது *திரிபத்விபூதியுடன்* முன்னொட்டாக உள்ளது. இந்த கையெழுத்துப் பிரதிகள் சில சமயங்களில் **யாக்னிகி உபநிடதம்** அல்லது **திரிபத்-விபூதி-மகாநாராயண உபநிடதம்** என்றும் பெயரிடப்படுகின்றன. சுவாமி விமலானந்தாவின் கூற்றுப்படி, யக்ஞாத்மா என்ற முனிவர் நாராயணனைப் போற்றும் வகையில் இருப்பதால் இது யாக்னிகி உபநிடதம் என்றும் அழைக்கப்படுகிறது.  
உபநிடதத்தின் தலைப்பு "பெரிய நாராயணன்" என்று பொருள்படுவதாக இருந்தபோதிலும், நாராயணன் மற்றும் உருத்திரன் இருவரையும் பெருமைப்படுத்துவது குறிப்பிடத்தக்கது. உபநிடதம் வேதாந்தக் கலைச்சொற்களைப் பயன்படுத்துகிறது. மேலும் இருக்கு வேதம், தைத்திரீய பிராமணம், வாஜஸனேயி சம்ஹிதை மற்றும் முதன்மை உபநிடதங்களிலிருந்து ஏராளமான கருத்துகளைப் பயன்படுத்துகிறது.  
சந்தியாவந்தனம் செய்யும் போது , பிராணாயாமம், மந்திராசமனம், காயத்ரி ஆவாகனம், தேவதாநமஸ்காரம் மற்றும் காயத்ரி பிரஸ்தானம் ஆகியவற்றிற்குப் பயன்படுத்தப்படும் மந்திரங்கள் நேரடியாக மகாநாராயண உபநிடதத்திலிருந்து (80 அனுவாக்களைக் கொண்ட ஆந்திர மறுமலர்ச்சி) கிடைக்கபெற்றது.
# மகாநாராயண உபநிடதம்

## உள்ளடக்கம்

"எல்லையற்ற அண்ட நீரில்" ஒளியாகவும், பிரபஞ்சம் உருவாவதற்கு முன் இருந்த பிரம்மம் என்ற கொள்கையை விவரிக்கும் ஒரு வசனத்துடன், அண்டவியலுடன் உரை ஆரம்பிக்கிறது. இந்த உரை இயற்றப்பட்ட நேரத்தில் பிரம்மனின் மனோதத்துவக் கொள்கை நன்கு நிறுவப்பட்டதாக அதன் தொடக்க வசனங்களின் பாணி தெரிவிக்கிறது. அசையும் மற்றும் அசைவற்ற அனைத்து உயிரினங்களிலும் பிரம்மமும் ஓமில் என்ற பிரவண மந்திரமும் உள்ளது. இது உயர்ந்ததில் உயர்ந்தது, பெரியவற்றில் பெரியது, இது சட்டம், இது உண்மை, இது பிராமணம் எனவும் கூறுகிறது. உரை இந்த மனோதத்துவக் கொள்கையை நெருப்பு, வாயு, சூரியன் , சந்திரன், பிரஜாபதி, புருசன், உருத்திரன் மற்றும் நாராயணன் என்று அழைக்கிறது. அவர்கள் அனைவரும் பிரம்மத்தைத் தவிர வேறு யாரும் இல்லை எனக் கூருகிறாது.
# மகாநாராயண உபநிடதம்

## இதனையும் பார்க்கவும்

- அதர்வசிரசு உபநிடதம்
- மகா உபநிடதம்
- நாராயண உபநிடதம்
- நரிசிம்ம தபனிய உபநிடதம்
# திரிபுர உபநிடதம்

**திரிபுர உபநிடதம்** ( *Tripura Upanishad* ) என்பது இந்து சமயத்தின் இடைக்கால சிறிய உபநிடதமாகும். சமசுகிருதத்தில் இயற்றப்பட்ட இந்த உரை சாக்த உபநிடதமாக வகைப்படுத்தப்பட்டு இருக்கு வேதத்துடன் இணைக்கப்பட்டுள்ளது. இது, ஒரு உபநிடதமாக, இந்து சமயத்தின் தத்துவக் கருத்துக்களை முன்வைக்கும் வேதாந்த இலக்கியத் தொகுப்பின் ஒரு பகுதியாகும்.  
உபநிடதம் திரிபுரசுந்தரி தேவியை பிரபஞ்சத்தின் இறுதி சக்தியாக வைக்கிறது. அவள் பிரம்மா, விஷ்ணு மற்றும் சிவனுக்கும் மேலாக உயர்ந்த உணர்வு என்று விவரிக்கப்படுகிறாள். இந்த உரை சாக்த பாரம்பரியத்தின் முக்கியமான நூல்களில் ஒன்றாகும். மேலும் வேலை, வழிபாடு மற்றும் ஞானத்தின் மூன்று சாலைகளைக் குறிக்கும் திரிபுரம் (அதாவது "மூன்று நகரங்கள்") கோட்பாட்டிற்கு குறிப்பிடத்தக்கது.  
சாக்த தந்திரம் பற்றிய உரை மற்றும் ஆசிய வரலாற்று ஆய்வுகள் இயக்குநர் தக்ளஸ் புரூக்ஸ் இந்த உரையைப் பற்றி கூறும்போது "நாம் காணக்கூடிய சாக்த தாந்த்ரீகத்தின் சாக்த தந்திர பாரம்பரியத்தில் உள்ள ஒவ்வொரு முக்கிய தலைப்பையும் இதன் 16 வசனங்களாக வடித்துள்ளது. ஸ்ரீவித்யா யந்திரத்தை தியானத்திற்கான ஒரு வழிமுறையாக உரை வழங்குகிறது. இந்த உரை சக்தி தந்திர பாரம்பரியத்தை வேத பண்புக்கூறாக இணைக்கிறது. இருப்பினும் இந்த இணைப்பு அறிஞர்களால் எதிர்க்கப்பட்டது.  
பல சாக்த உபநிடதங்களில் உள்ளதைப் போலவே, இந்த உரையிலும் உள்ள தத்துவங்கள், சாக்தாத்வைதவாதம் (அதாவது, மதமற்ற சக்தியின் பாதை) எனப்படும் இந்து தத்துவத்தின் சாங்கியம் மற்றும் அத்வைத வேதாந்தப் பள்ளிகளின் ஒத்திசைவு என்று இந்து மத அறினரான *ஜூன் மெக்டேனியல்* கூறுகிறார்.
# திரிபுர உபநிடதம்

## உள்ளடக்கம்

குறிப்பிடுகிறது.]]
முக்கிய உரை 16 வசனங்களைக் கொண்டுள்ளது. இந்த எண் 16 தந்திர பாரம்பரியத்தில் குறிப்பிடத்தக்கது. மேலும் இது ஸ்ரீவித்யா பள்ளியின் மூல மந்திரம் அல்லது மூல மந்திரத்தின் பதினாறு பாடக் கட்டமைப்பை உருவாக்குகிறது. முக்கிய செய்தி அதன் 15 வசனங்களில் அடங்கியுள்ளது. அதில் பதினாறாவது வசனம் இணைக்கப்பட்டுள்ளது. யந்திரம் வடிவமைக்கப்பட்ட விதத்தைப் போலவே, பதினாறாவது எழுத்து அதன் முக்கிய பதினைந்து கூறுகளுடன் இணைக்கப்பட்டுள்ளது. இவ்வாறு உபநிடதத்தின் கட்டமைப்புக் கலை கூறுகள் ஸ்ரீவித்யா மந்திரத்தின் கட்டமைப்பை பிரதிபலிக்கின்றன.
# திரிபுர உபநிடதம்

## இதனையும் பார்க்கவும்

- அதர்வசிரசு உபநிடதம்
- தேவி உபநிடதம்
- மகாநாராயண உபநிடதம்
# சராய்காட் போர்

**சராய்காட் போர்** (**Battle of Saraighat**), தற்கால அசாம் பகுதியை ஆண்ட அகோம் பேரரசுக்கும், முகலாயப் பேரரசுக்கும் மார்ச் 1671ஆம் ஆண்டில் சராய்காட் எனுமிடத்தில் பிரம்மபுத்திரா ஆற்றுப் பகுதியில் நடைபெற்ற கப்பல் போர் ஆகும். அகோம் பேரரசின் படைகளுக்கு படைத்தலைவர் லச்சித் பர்பூக்கன் மற்றும் முகலாயப் படைகளுக்கு முதலாம் ஜெய் சிங்கின் மகன் முதலாம் ராம் சிங் தலைமை வகித்தனர்.  
இப்போரில் அகோம் பேரரசின் படைகள் கொரில்லா போர்முறையில், முகலாய கப்பல் படைகளை வென்று, குவகாத்தியை மீண்டும் கைப்பற்றியது.இது அகோம் பேரரசுக்கு எதிரான முகலாயர்களின் இறுதிப் போர் ஆகும்.
# சராய்காட் போர்

## போரின் பின்னணி

1586-ஆம் ஆண்டில் காமதா இராச்சிய மன்னர் நர நாராயணன் இறந்த பிறகு காமதா இராச்சியத்தின் கிழக்குப் பகுதிகளை அகோம் இராச்சியத்தினர் கைப்பற்றினர். எனவே காமதா இராச்சியத்தின் மேற்கு பகுதியில் உள்ள கூச் பெகர் நகரத்தை தலைநகராகக் கொண்டு கூச் பெகர் இராச்சியத்தை நிறுவினர்.  
1587 இல் கூச்பெகர் இராச்சிய மன்னர் நர நாராயண இறந்த பிறகு, அவரது மகன் லெட்சுமி நாராயணன் மற்றும் மருமகன் ரகுதேவ் இராச்சியத்தைப் பிரித்துக் கொண்டு மனக்கசப்புடன் ஆண்டனர். முகலாயர்கள் லெட்சுமி நாராயணனுடன் கூட்டணி அமைத்தனர். 1602ல் முகலாயர்கள் ரகுதேவின் மகன் பரிசித்து நாராயணனை கைது தில்லிக்கு அனுப்பினர். ஆனால் அவரது சகோதரர்
பாலி நாராயணன் அகோம் பேரரசில் தஞ்சம் புகுந்தார். அகோம்கள் தங்களுக்கும் முகலாயர்களுக்கும் இடையே கோச் இராச்சியத்தை ஒரு இடையகமாக வைத்திருக்க ஆர்வமாக இருந்தனர். முதல் முகலாய-அகோகம் சண்டை சம்தாராவில் 1615ல் நடைபெற்றது. போரின் முடிவில் அகோம்-முகலாயர் ஒப்பந்தம் ஏற்பட்டது. ஒப்பந்தத்தின்படி பிரம்மபுத்திரா ஆற்றின் வடகரையில் அகோம் படைகளும், தென் கரையில் முகலாயர் படைகளும் நிலை கொண்டது.  
1658ல் முகலாயப் பேரரசர் ஷாஜகான் வீழ்ந்த பிறகு, வாரிசுப் போரை சாதகமாக பயன்படுத்தி வாரிசுப் போரை சாதகமாகப் பயன்படுத்தி, லெட்சுமி நாராயணன் கூச் பெகர் இராச்சியத்தை ஆக்கிரமிக்க முயன்றார். ஆனால் அகோம் மன்னர் ஜெயத்வாஜ் சின்கா, லெட்சுமி நாராயனனை துப்ரிக்கு அப்பால் பின்னுக்குத் தள்ளி துப்ரியை கைப்பற்றினர். அவுரங்கசீப் ஆட்சிக்கு வந்த போது, 1660ல் அகோம் பேரரசை கைப்பற்ற கடற்படைத் தலைவர் மீர் ஜூம்லா மற்றும் வங்காள ஆளுரர் இரண்டாம் ஷா சூஜா அனுப்பி வைக்கப்பட்டனர்.  
மிர் ஜும்லா 1661 இல் கப்பல்களை அணிவகுத்து, அகோம்களைத் தோற்கடித்து, இறுதியாக அகோம் தலைநகரைக் கைப்பற்றினார். இறுதியில் அகோம் பேரரசின் படைத்தலைவர் லச்சித் பர்பூக்கன் கொரில்லா போர்முறையில் முகலாயப் படைகளைத் தாக்கி போரில் வெற்றி பெற்று குவாகாத்தியை மீண்டும் கைப்பற்றினர்.
# சராய்காட் போர்

## இதனையும் காண்க

- சராய்காட்
- லச்சித் பர்பூக்கன்
- சராய்காட் போர் நினைவுப் பூங்கா
# விக்கிப்பீடியா:Statistics/weekly/1-Jan-2023
| 214 | 2401:4900:4A91:CEC4:F4F4:1929:3C77:D541 | 0 | 1 | 0 | 0 | 0 | 0 | 0 | 1 | 0 |  |
| 215 | 103.124.152.175 | 0 | 1 | 0 | 0 | 0 | 0 | 0 | 1 | 0 |  |
| 216 | Ravidreams | 0 | 0 | 0 | 0 | 0 | 0 | 1 | 1 | 0 |  |
| 217 | 106.194.237.104 | 0 | 1 | 0 | 0 | 0 | 0 | 0 | 1 | 0 |  |
| 218 | Sahajitbro | 0 | 1 | 0 | 0 | 0 | 0 | 0 | 1 | 62 |  |
| 219 | 103.247.51.23 | 0 | 1 | 0 | 0 | 0 | 0 | 0 | 1 | 0 |  |
| 220 | 103.224.34.248 | 0 | 0 | 0 | 0 | 0 | 0 | 1 | 1 | 0 |  |
| 221 | 157.49.209.129 | 0 | 0 | 0 | 0 | 0 | 0 | 1 | 1 | 0 |  |
| 222 | 2409:4072:8E1E:70F8:0:0:4E8A:2B01 | 0 | 1 | 0 | 0 | 0 | 0 | 0 | 1 | 0 |  |
| 223 | 157.49.80.202 | 0 | 1 | 0 | 0 | 0 | 0 | 0 | 1 | 176 |  |
| 224 | Jed | 0 | 1 | 0 | 0 | 0 | 0 | 0 | 1 | 5 |  |
| 225 | 117.193.71.46 | 0 | 1 | 0 | 0 | 0 | 0 | 0 | 1 | 1 |  |
| 226 | Mako001 | 0 | 1 | 0 | 0 | 0 | 0 | 0 | 1 | 8 |  |
| 227 | 2401:4900:4C16:413F:298F:FF4C:804D:9836 | 0 | 1 | 0 | 0 | 0 | 0 | 0 | 1 | 0 |  |
| 228 | 106.195.33.64 | 0 | 1 | 0 | 0 | 0 | 0 | 0 | 1 | 0 |  |
| 229 | 2409:4072:6E06:CD87:E02E:364C:AB83:9CE5 | 0 | 0 | 0 | 0 | 0 | 0 | 1 | 1 | 0 |  |
| 230 | சேகுவேரா | 0 | 0 | 0 | 0 | 0 | 0 | 1 | 1 | 0 | } |
# மாநிலங்களவைத் தேர்தல்கள் 2012

**மாநிலங்களவைத் தேர்தல்கள் 2012** (*2012 Rajya Sabha elections*) என்பது இந்திய நாடாளுமன்றத்தின் மேலவையான மாநிலங்களவை உறுப்பினர்களைத் தேர்ந்தெடுப்பதற்காக 2012ஆம் ஆண்டு பல்வேறு தேதிகளில் நடைபெற்ற தேர்தல்கள் ஆகும். சனவரியில் தில்லியிலிருந்து 3 உறுப்பினர்களையும், சிக்கிமிலிருந்து ஒரு உறுப்பினரைத் தேர்வு செய்யவும், மார்ச் மாதத்தில் 15 மாநிலங்களிலிருந்து 57 உறுப்பினர்களைத் தேர்வு செய்யவும் சூன் மாதத்தில் மூன்று உறுப்பினர்களைக் கேரளாவிலிருந்து தேர்வு செய்யவும் தேர்தல் நடைபெற்றது.  
மாநிலங்களவைக்கான இடைத்தேர்தல் உத்தரப்பிரதேசம் மற்றும் மகாராட்டிரா மாநிலங்களிலிருந்தும் நடத்தப்பட்டது.